cyanic-selkie/wikianc huggingface dataset:
Dimants
Termiskās īpašības
Pretstatā lielākajai daļai elektrisko izolatoru dimantam piemīt labas siltumvadāmības spējas, jo dimanta kristālā ir spēcīgas kovalentās saites. Tīram dimantam piemīt visaugstākā siltumvadāmības spēja no visām zināmajām istabas temperatūrā cietām vielām (2000—2500 W/(m·K)), kas ir piecas reizes labāka nekā varam. Pateicoties šai īpašībai dimants tiek lietots pusvadītāju ražošanā, lai pasargātu citus pusvadītāju materiālus no pārkaršanas.
Dzidrība
Lielākā daļa ieslēgumu juvelierkvalitātes dimantos neietekmē dimanta fizikālās īpašības un kopējo izskatu. Tomēr lielas plaisas var padarīt akmeni neizturīgu, ieslēgumu radīta dūmaka var samazināt raksturīgos dimanta gaismas efektus.
Krāsa
Atšķirībā no dzeltenās un brūnās krāsas citu krāsu dimanti ir daudz retāki un vērtīgāki. Pat tikko jūtams sārts vai zils tonis būtiski palielina dimanta vērtību. Dimanti ļoti retos gadījumos var būt sārti, zili, sarkani, zaļi, intensīvi dzelteni vai brūni.
Slīpējums
Dimantu slīpēšanas tehnoloģija attīstījusies gadsimtiem ilgi — iespējams, lielāko ieguldījumu tajā devis matemātiķis un dārgakmeņu entuziasts Marsels Tolkovskis 1919. gadā. Viņš izstrādāja matemātisko metodiku briljantu slīpēšanai, aprēķinot ideālo formu, kas atgriež un izkliedē gaismu, ja uz dimantu skatās no augšas. Mūsdienās klasiskam briljantam ir 57 šķautnes, no kurām 33 ir augšpusē (uz kronīša) un 24 — apakšpusē (uz paviljona). Kronīša funkcija ir sadalīt gaismu dažādās krāsās, bet paviljona funkcija — atstarot gaismu caur dimanta virspusi.
Ivars Zariņš
Politiskā darbība
2017. gadā Zariņš kļuva slavens ar savu apgalvojumu, ka latviešiem "Saskaņas" sadarbības līgums ar Krievijas faktiski valdošo partiju "Vienotā Krievija" esot "pats svarīgākais pēc līguma ar NATO", jo pateicoties tam izdevies savākt visus krievvalodīgos "Saskaņas" paspārnē un bez šī līguma tie atkal sākšot demonstrēt savu radikālumu.
Dimants
Vēsture
Indija tirgojās ar dimantiem gan austrumu, gan arī rietumu virzienā. Senās Romas rakstnieks Plīnijs Vecākais savā darbā «Naturalis Historia» ir pieminējis dimanta dekoratīvās un fizikālās īpašības, ar dimantu saistītos ticējumus. Ķīnā dimantus galvenokārt izmantoja nefrīta apstrādei un pērlīšu urbšanai.
Līdz vēlajiem viduslaikiem visaugstāk tika vērtēti dabiski oktaedriski dimanta kristāli, kuriem tika pulētas dabiskās šķautnes. Dimantu piegāde Eiropai pieauga ap 1300. gadu, kad attīstījās Venēcijas tirdzniecības sakari. Lielākā daļa dimantu nokļuva tagadējās Beļģijas un Nīderlandes ostās — Brigē, Antverpenē un Amsterdamā. Šajā laikā tika atmests Indijā radies aizliegums sadalīt dimantu un sākās dimanta apstrādes ēra. 1375. gadā Nirnbergā izveidojās pat dimanta slīpētāju ģilde. Nākamajos gadsimtos meistari pakāpeniski apguva aizvien efektīgākus dimanta slīpējumus, līdz 17. gadsimta vidū tapa pirmais briljants — Mazarin slīpējums.
Folklorā un mītos
Pastāv uzskati, ka dimantam piemīt vairākas pārdabiskas spējas:
Čehu īpašvārdu atveidošana
Čehu alfabēts
Čehu valodniecība izšķir divu veidu alfabētus - standarta un paplašinātais. Standarta alfabēts sastāv no 26 burtiem un tajā iekļauti tikai burti bez diakritiskajām zīmēm:
Eiropas alu lauva
Morfoloģija
2008. gadā Čukotkā tika atrasts ļoti labi saglabājies alu lauvas ķermenis, kuram joprojām bija daļēji saglabājies kažoka matojums. Tā DNS pētījumi 2016. gadā atklāja, ka alu lauvas matojuma krāsa ir bijusi līdzīga mūsdienu lauvai, tikai nedaudz gaišāka. Toties atšķirībā no mūsdienu lauvas senajam lauvam ir bijusi bieza, mīksta un blīvi augoša pavilna baltā vai ļoti gaišā smilšu krāsā, kuru pret nokrišņiem aizsargāja tumšāki un raupjāki akotmati.
Kalvenes pagasts
Upes
Kara lanka, Misika, Stulbe.
Elrejs Jepesens
Biogrāfija
18 gadu vecumā pievienojies Teksa Renkina lidojošajam cirkam par palīgstrādnieku, kur arī iemācījies pilotēt lidmašīnu jau pēc 2 stundu un 15 minūšu mācību lidojuma. Vēlākajos gados strādājis par aerofotogrāfu. 1928. gadā, kad ASV valdība ieviesa pilotu licences, Jepesens saņēma Oregonas licenci ar Nr. 27, ko bija parakstījis pats Orvils Raits. 1930. gadā viņš pievienojās Boeing Air Transport kā aviopasta pārvadātājs.
Alfabēts
Tiesa, rakstītu tekstu piemēri bija zināmi arī pirms Ugaritas izgudrojuma. Taču šinī gadījumā pirmo reizi tika izstrādāta unificēta zīmju sistēma, ar kuras palīdzību varēja tikt sagatavoti teksti ar dažādu saturu. Neatkarīgi no teksta satura, zīmju sistēma, ar kuras palīdzību teksts ticis sagatavots, vienmēr bija viena un tā pati. Ugaritas teksti, kas tika pierakstīti ar pašu izgudroto sistēmu, bija vietējā semītu valodā, tādēļ to nereti dēvē par ziemeļsemītu sistēmu.
Osmaņu impērijas pārvaldīto teritoriju saraksts
Osmaņu flote uzvarēja vairākas izšķirošas kaujas ar Eiropas valstu flotēm (Zončio kauja, 1499; Prevezas kauja, 1538; Džerbas kauja, 1560) un kļuva par nepārspējamu lielvaru Vidusjūrā līdz pat Lepanto kaujai (1571), kas tomēr neapturēja Osmaņu impēriju atjaunot tās floti un iekarot vēl papildus teritorijas Vidusjūras reģionā. Vairākas reizes Osmaņu impērijas karaspēks iebruka Centrāleiropā un divas reizes centās pakļaut Habsburgus (Vīnes aplenkums, 1529; Vīnes kauja, 1683) un tikai Eiropas valstu apvienoti spēki spēja atvairīt šos uzbrukumus. Osmaņu armija austrumos regulāri konfliktēja ar Safavidu impēriju par kontroli Persijas līcī un Kaspijas jūrā. Osmaņu impērijas kulminācija teritoriālo iekarojumu ziņā sasniedza virsotni sultāna Murada IV laikā (1683), kad tika iekarota Azerbaidžāna, Tebrīza, Hamadana, Bagdāde un Mezopotāmija.
2009. gada Liepājas domes vēlēšanas
Vēlēšanās visvairāk balsu ieguva Liepājas partija (35,14%), bet kopā pilsētas domē iekļuva 8 saraksti. Liepājas domes vēlēšanās piedalījās 25 232 vēlētāji jeb 53,1% no balsstiesīgajiem. No vēlēšanu aploksnēm derīgas bija 25 136, bet savu balsi par kādu no sarakstiem atdeva 24 688 vēlētāji.
Die Ärzte
Grupas vēsture
2002. gada 21. jūnijā Die Ärzte sniedza 20 gadu jubilejas koncertu Berlīnē, uz kuru bija ieradušies 35 000 skatītāju. Koncerta nosaukums bija "15 gadi neto" (15 Jahre netto), kas bija ironiska atsauce uz pārtraukuma laiku 1988—1993. Tā paša gada 31. augustā grupai tika noorganizēts MTV-Unplugged koncerts, kas notika Alberta-Šveicera ģimnāzijā (Albert-Schweitzer-Gymnasium), Hamburgā. Ar grupu kopā uzstājās arī ģimnāzijas orķestris un koris, kā arī vairāki citi mūziķi.
Cjaņs Sjueseņs
Cjaņs Sjueseņs 1934. gadā absolvēja Šanhajas Jiao Tong universitāti kā mehānikas inženieris ar specializāciju dzelzceļu administrēšanā. 1935. gadā viņš iestājās Masačūsetsas Tehnoloģiju institūtā, kur pēc gada ieguva maģistra grādu. Pēc tam viņš devās uz Kalifornijas Tehnoloģiju institūtu studēt Teodora fon Kārmāna vadībā. Šeit 1939. gadā viņš ieguva doktora grādu.
Thriller
Tas kļuva par visu laiku pārdotāko albumu pasaulē mazāk nekā divu gadu laikā.
Pitagora teorēma
Teorēma ir nosaukta par godu sengrieķu matemātiķim un filozofam Pitagoram, kurš to pirmais ir pierādījis.
un
Neredzīgais Indriķis
Neredzīgais Indriķis (1783-1828) bija Kurzemes latviešu dzejnieks, kura dzejoļi tika publicēti ne tikai Jelgavā atsevišķā grāmatā un laikrakstos "Neue Wöchentliche Unterhaltung", "Latviešu Avīzes", bet arī vācu tulkojumā Berlīnē (laikrakstā "Der Freimütige"). Sava akluma un dabas doto spēju dēļ apdzejot apkārt notiekošo, nodēvēts par "latviešu Homēru".
Dzīvesgājums
Indriķis dzimis 1783. gada 15. oktobrī Apriķu "Elkalejās" muižas kalpu ģimenē. Piecu gadu vecumā pēc baku infekcijas pārslimošanas pilnīgi zaudēja redzi, tomēr spēja izmācīties par kurpnieku un skroderi. Viņa vecākais brālis viņam lasīja priekšā grāmatās iespiestos rakstus un dzejoļus, tādēļ Indriķis pēc Stendera parauga sāka sacerēt dziesmas. Viņš sacerēja arī reliģiskus sprediķus, kurus noklausījās Apriķu draudzes mācītājs Kārlis Gothards Elferfelds (1756-1819).
Čuncjina
Vēsturiski liela upes osta, pēc Otrā pasaules kara Čuncjina kļuva par vienu no lielākajiem Ķīnas militārās rūpniecības centriem. Pilsētas apkaime bagāta ar derīgajiem izrakteņiem. Ap Čuncjinu ir lielākās dabasgāzes un stroncija atradnes Ķīnā. Šeit atrodas arī lielākā alumīnija rūpnīca valstī.
Vēsture
No 1937. līdz 1945. gadam Čuncjina bija Čana Kaiši Ķīnas valdības pagaidu galvaspilsēta. To smagi bombardēja Japānas aviācija, šo gadu laikā veicot 268 uzlidojumus un nometot uz pilsētu 11 500 aviācijas bumbu. Čuncjina tiek uzskatīta par visvairāk bombardēto pilsētu Otrajā pasaules karā.
Roberts Boils
Pusaudža gadi
1663. gadā "Neredzamā kolēģija" tika iekļauta Karaliskajā biedrībā, hartas apvienību atbalstīja Čārlzs II Stjuarts, ieceļot Boilu par padomes biedru. 1680. gadā viņš tika izvēlēts par sabiedrības prezidentu, bet noraidīja šo godu, baidoties no zvērestiem.
Gvinejas futbola izlase
Gvinejas futbola izlase ir nacionālā futbola komanda, kas pārstāv Gvineju starptautiskās futbola sacensībās. Gvinejas futbola izlasi pārvalda Gvinejas Futbola federācija. Savu pirmo spēli izlase aizvadīja 1962. gadā pret Togo. Gvinejas izlase nekad nav kvalificējusies Pasaules kausa finālturnīram. Āfrikas Nāciju kausā Gvineja ir piedalījusies 14 reizes, tās augstākais sasniegums ir 2. vieta 1976. gada Nāciju kausā.
Zodiaks (grupa)
1983—1987
J. Lūsēns kļuva par Liepājas zvejnieku kolhoza «Boļševiks» vokāli-instrumentālā ansambļa "Neptūns" vadītāju, šī grupa 1985. gadā ierakstīja mazo skaņuplati ar J. Lūsēna dziesmām, no kurām divas dziedāja Aivars Brīze, pa vienai Maija Lūsēna un Igo. 1986. gadā J. Lūsēns izveido atšķirīgu sastāvu, kas kļūst pazīstams kā Jāņa Lūsēna grupa un ar dziesmu "Viegls rokenrols pa radio" iegūst 21. vietu "Mikrofona aptaujā".
2010. gada Pasaules čempionāts hokejā — D grupa
2010. gada Pasaules čempionāta hokejā spēles D grupā norisinājās no 7. līdz 12. maijam. Grupas komandas spēles aizvadīja "Lanxess Arena", Ķelnē.
Maiju civilizācija
Šajā reģionā pirmās maiju civilizācijas liecības sāk parādīties ap 1000. gadu p.m.ē. Taču šis reģions bija apdzīvots jau daudz agrāk, un specifiskas maiju kultūras rašanās laiks vēl nav skaidri noteikts.
Jau līdz vidus pirmsklasiskajam periodam (ap 600. g.p.m.ē) vairāki no senākajiem maiju pilsētu celtņu kompleksiem jau bija uzcelti.
Maiju kultūras sabrukuma patiesie iemesli joprojām nav noskaidroti, un pastāv dažādas iespējamās teorijas kas to izskaidrotu. Lai arī lielākajā daļā Klasiskā perioda maiju pilsētas tika pamestas, pēcklasiskajā periodā maiju civilizācija turpinājās Jukatanas ziemeļos līdz pat brīdim, kad tur 1519. gadā ieradās spāņu konkistadori.
Maiju civilizācijai bija daudz kopīgu elementu ar citām Mezoamerikas klasiskajām civilizācijām, jo starp tām pastāvēja savstarpēja mijiedarbība un daļēja kultūru saplūšana. Lai arī tādi kultūras elementi kā rakstība un kalendārs nebija oriģināli maiju izgudrojumi, viņu civilizācija šos divus izgudrojumus attīstīja līdz augstākajam punktam. Maiju kultūras ietekmi var pamanīt pat centrālajā Meksikā, vairāk nekā 1000 kilometrus no maiju apdzīvotā reģiona. Tai pašā laikā, arī maiju kultūrā var atrast daudzas citu kultūru ietekmes pazīmes, it sevišķi pēcklasiskajā periodā. Tiek uzskatīts, ka tās ir tirdzniecības un kultūras apmaiņas rezultāts, un nevis savstarpējo iekarojumu rezultāts.
Food Union
Vēsture
2012. gadā Rīgas piena kombināts apvienojās ar Valmieras piens. Jūnijā paziņots, ka apvienotā uzņēmuma nosaukums būs Food Union. RPK turpmāk specializējās uz svaigpiena produktiem, bet Valmieras piens — uz rūpnieciskajiem produktiem, tostarp, piena pulvera ražošanu. 2014. gada augustā Rīgas piena kombināts veikta reorganizācija, tam pievienojot SIA Lougeo LV, tādējādi RPK nepastarpināti kļuva par Valmieras piens akciju kontrolpaketes īpašnieku.
2015. gada 1. jūnijā Food Union paziņoja, ka plāno ar Kaimanu Salās reģistrētā fonda Meridian Capital CIS Fund palīdzību iegādāties Latvijas piena pārstrādātāju SIA Rīgas piensaimnieks, kas pieder riska kapitāla uzņēmumam Darby Private Equity. Lietuvas Konkurences padome šo darījumu atļāva 2015. gada augustā, bet Latvijas Konkurences padome — 12. oktobrī. Darījums pabeigts 29. oktobrī. Lai pārņemtu Rīgas piensaimnieks, 26. augustā Food Union īpašnieki dibināja uzņēmumu SIA Food Union Baltics.
Izvalta
Vēsture
Līdz 2009. gada administratīvi teritoriālajai reformai Izvaltā atradās Izvaltas pagasta pārvalde.
Lielais piekūns
Izplatība
Ligzdo, sākot ar Arktisko tundru un beidzot ar tropu reģioniem. Tādējādi tam ir visplašākais izplatības areāls no visiem plēsīgajiem putniem. Daudzos reģionos lielais piekūns ir kļuvis aizsargājams putns, tā skaits un ligzdošanas teritorijas strauji samazinās dēļ dabas piesārņojuma. Īpaši negatīvu ietekmi uz lielā piekūna izdzīvošanu veidoja DDT lietošana lauksaimniecībā. Kopš ir aizliegts izmantot DDT, lielā piekūna ligzdošanas areāls sāk atjaunoties.
Uzvedība
Lielais piekūns galvenokārt uzturas kalnainos apvidos, upju ielejās, jūru piekrastēs, un arvien biežāk tas ir sastopams pilsētās. Reģionos, kur ziemas ir maigas, lielais piekūns ir nometnieks, bet tēviņi pamatā uzturas ligzdošanas teritorijā. Tikai ziemeļu reģionu populācijas migrē uz ziemošanas teritorijām.
Ligzdošana
Lielais piekūns dzimumbriedumu sasniedz 1 gada vecumā, bet pārojas 2 vai 3 gadu vecumā. Tas veido monogāmu pāri uz mūžu un atgriežas vienā un tajā pašā ligzdošanas vietā ik gadu. Riesta laikā lielie piekūni uzmanību izrāda, demonstrējot akrobātiskus lidojumus, pikēšanu gan taisni lejā, gan spirālveidā. Tēviņš noķer medījumu un to atdod turpat gaisā mātītei. Lai to varētu izdarīt, mātīte tajā brīdī lido zem tēviņa ar muguru uz leju un kājām gaisā. Ligzdošanas laikā lielais piekūns ir teritoriāls. Tie ligzdo viens no otra ne tuvāk par 1 km, bieži attālums ir daudz lielāks pat teritorijās, kurās ir daudz ligzdojošo pāru. Attālumu starp ligzdām nosaka barības pietiekamība visai ģimenei. Ligzdošanas teritorijā pārim var būt vairākas ligzdas. To skaits var būt 1—7, kas tiek izmantotas apmēram 16 gadu periodā.
Zobenvalis
Zinātniskie atklājumi
Nometnieku un ceļojošo zobenvaļu izplatības areāli sakrīt, bet abas grupas viena no otras izvairās. Kādreiz valdīja uzskats, ka ceļojošie zobenvaļi ir nelielas grupas, kas atdalījušās no lielākām nometnieku populācijām. Tomēr pēdējo gadu pētījumos atklājies, ka ceļojošie zobenvaļi nepiedzimst nometnieku baros. Zinātnieki uzskata, ka abas grupas sākušas nodalīties pirms apmēram 2 miljoniem gadu. Ģenētiskie pētījumi liecina, ka abas grupas savstarpēji nav bijušas sajaukušās apmēram 10 000 gadus.
Zīdītāji
Liela vaļa medībās paiet vairākas stundas. Parasti uzbrūk jaunam vai slimam un vecam dzīvniekam. Bet, medījot grupā, zobenvaļi var uzbrukt arī lielam un spēcīgam pieaugušam valim. Ja tiek medīts jauns valis, neatlaidīgie plēsēji vajā māti ar tās mazuli līdz mazais piekūst un atpaliek no mātes. Tad upuris tiek ielenkts, neļaujot tam uzpeldēt, lai ieelpotu. Upuris vienkārši noslīkst. Kašalotu bars mēdz aizsargāt savus mazuļus, mātītēm sastājoties aplī ap mazajiem ar astēm uz ārpusi, tādējādi aizgaiņājot uzbrucējus. Retas reizes zobenvaļi mēdz uzbrukt vientuļai kašalotu mātītei, bet pieaugušiem kašalotu tēviņiem, kas var kļūt agresīvs, vai pieaugušiem zilajiem vaļiem zobenvaļi neuzbrūk.
Ļubomīrs Višņovskis
Ļubomīrs Višņovskis (dzimis 1976. gada 11. augustā) ir bijušais slovāku hokejists, aizsargs, Slovākijas hokeja izlases dalībnieks. Karjeras gaitā aizvadījis 883 spēles Nacionālās hokeja līgas komandās Losandželosas "Kings", Edmontonas "Oilers", Anahaimas "Ducks" un Ņujorkas "Islanders". 2011. gadā viņš bija visas līgas rezultatīvākais aizsargs. Ilgāku laiku spēlējis arī slovāku komandā Bratislavas "Slovan". Slovākijas izlases rindās kļuvis par 2002. gada Pasaules čempionu, Pasaules čempionātos izcīnījis vēl divas medaļas.
Ķoņu pagasts
Vēsture
Ķoņu pagasts vēsturiski veidojies uz Ķoņu un Dīķeru muižu zemes. Pagasts izveidots 1866. gadā. 1903. gadā tam pievienots Dīķeru pagasts. 1935. gadā Ķoņu pagasta platība bija 57,6 km². 1945. gadā pagastā izveidoja Ķoņu un Dīķeru ciema padomes, bet pagastu 1945. gadā likvidēja. 1954. gadā Ķoņu ciemam pievienoja Dīķeru ciemu, 1975. gadā - daļu Rūjienas lauku teritorijas. 1990. gadā ciemu reorganizēja par pagastu. 2009. gadā Ķoņu pagastu apvienoja ar Naukšēnu pagastu, izveidojot Naukšēnu novadu. 2021. gadā Naukšēnu novadu iekļāva Valmieras novadā.
Kadmijs
Izmantošana
Kadmija sulfīdu CdS dažreiz lieto par dzelteno pigmentu. Lielāko daļu pasaulē saražotā kadmija izmanto atkārtoti uzlādējamo niķeļa-kadmija bateriju (akumulatoru) izgatavošanā. Šo ķīmisko elementu arvien vairāk lieto saules bateriju ražošanā. Savienojumā ar telūru kadmijs spēj daudz efektīvāk nekā tradicionālais silīcijs pārvērst saules enerģiju elektrībā.
Akadiešu valoda
Akadiešu valoda ir mirusi semītu saimes valoda, kurā runāja senās Divupes iedzīvotāji. Akadiešu valodas pierakstīšanai tika izmantots ķīļraksts, kas sākotnēji tika izmantots senās šumeru valodas pierakstīšanai. Valodas nosaukums ir cēlies no Akadas valsts nosaukuma. 2. gadu tūkstotī bija divi akadiešu valodas dialekti: vienā runāja Asīrijas iedzīvotāji, otrajā dialektā runāja Babilonijas iedzīvotāji. Tā gadsimtiem ilgi bija Babilonijas lingua franca.
Leonardo da Vinči
Leonardo bērnība (1452—1466)
Pirmos piecus gadus Leonardo pavadīja Ankjāno ciemā, pēc tam viņa tēvs kopā ar Leonardo pārcēlās uz Vinči ciemu, kur dzīvoja kopā ar vecotēvu un tēvoci Frančesko. Tur Leonardo tēvs apprecējās ar sešpadsmit gadus veco Albēru, kura ļoti mīlēja zēnu, bet viņa agri nomira. Skolā Leonardo sāka iet 5 gadu vecumā. vidū ģimene pārcēlās uz Florenci, kur Leonardo saņēma labāko izglītību, kādu Florence, viens no lielākajiem zinātnes un mākslas centriem Itālijā, varēja piedāvāt.
Verokjo darbnīca (1466—1476)
1472. gadā Leonardo pieņēma Florences gleznotāju ģildē, bet, lai gan viņa tēvs iekārtoja dēlam savu mākslinieka darbnīcu, līdz 1476. gadam Leonardo joprojām sadarbojās ar Verokjo. 1478. gadā 26 gadu vecumā Leonardo kļuva par patstāvīgu mākslinieku. Viņa pirmais pasūtījums bija uzgleznot altārgleznu Palaco Vekjo kapelai Florences pilsētas namā. To viņš tā arī nekad neiesāka.
Māksla
Leonardo ieviesa jaunas gleznošanas tehnikas daudzos savos darbos. Piemēram, ļoti drosmīgi kontrasti starp tumšo un gaišo. Vēl viens piemērs ir dūmakainais perspektīvas efekts (sfumato). Leonardo izgudrojumi un jaunievedumi fresku glezniecībā, strādājot pie darba "Svētais vakarēdiens", pieskaitāmi pie neveiksmīgiem jauninājumiem, jo freska lobās un restauratoriem ir grūtības to saglabāt. Tomēr freska ir viens no visvairāk reproducētajiem darbiem pasaulē. Pēdējais mākslas darbs, ko viņš uzgleznoja pirms nāves bija mazāk pazīstamais "Poivre" tulkojumā no franču valodas Pipars (1518).
Izgudrojumi
Arī dienasgrāmatās ir daudzu mašīnu projekti militārām vajadzībām — automātiskā pistole, bruņots tanks kuru darbinātu cilvēki un zirgi, izpletni, zemūdeni, pirmo mehānisko kalkulatoru un pirmo programmējamo robotu, kurš tika kļūdaini uztverts kā mašīna. Dzīvojot Vatikānā, viņš plānoja saules enerģijas izmantošanu — ierīci, kas silda ūdeni izmantojot spoguļus. Kaut arī lielākā daļa projektu tā arī netika īstenoti viņa dzīves laikā, daudzus no tiem mūsdienās ir palīdzējusi realizēt kompānija IBM, un tie ir izstādīti Leonardo da Vinči muzejā.
Mets Molsons
Spēlētāja karjera
2006. gada vasarā Molsons noslēdza līgumu ar Losandželosas "Kings", nākamajā sezonā uzsākot savas profesionālā spēlētāja gaitas. 2006.—07. gada sezonu viņš aizvadīja AHL vienībā Mančestras "Monarchs". 2007.—08. gada sezonā uzbrucējs 22 spēles aizvadīja NHL kluba "Kings" rindās, taču arī 2008.—09. gada sezonā viņam tajā nostiprināties neizdevās.
2013.—14. gada sezonas ievadā Molsons tika aizmainīts uz Bufalo "Sabres", savukārt sezonas otrajā pusē nonāca Minesotas "Wild" rindās. Vasarā Molsons noslēdza jaunu līgumu ar Bufalo "Sabres".
Skaitlis
Skaitlis ir abstrakts jēdziens, kas ir viens no matemātikas pamatjēdzieniem un apzīmē daudzumu. Tas rakstiski visbiežāk tiek attēlots ar cipariem, bet ir arī ieviesti dažādi citi simboli, kas ļauj pierakstīt ļoti dažādus skaitļus, piemēram, π vai e. Skaitlis ir matemātisks objekts, ko lieto skaitīšanai, mērīšanai, vienādojumu atrisināšanai un lielumu salīdzināšanai.
Impērija (bioloģija)
Atkarībā no taksonomiskās sistēmas, organismi var tikt klasificēti trīs impērijās, t.i., arhejos, baktērijās un eikariotos, vai divās — prokariotos, kas ietver baktērijas un arhejus, un eikariotos.
Cukurs
Ražošana
2011. gadā vadošās valstis pēc saražotā cukura daudzuma pasaulē ir Brazīlija, Indija, Eiropas Savienības valstis, Ķīna un Taizeme.
Kipras prezidentu uzskaitījums
30px Kipras Republika (1960 — pašlaik) 30px
{{legend| #0000FF | Progresīvā fronte |border=1px solid #AAAAAA}} {{legend| #00BFFF | Vienotā Demokrātiskā partija |border=1px solid #AAAAAA}} {{legend| #FF7E00 | Demokrātiskā partija |border=1px solid #AAAAAA}} {{legend| #1569C7 | Demokrātiskā Savienība |border=1px solid #AAAAAA}} {{legend| #B31B1B | Progresīvā strādājošo partija |border=1px solid #AAAAAA}} {{legend| #DDDDDD | Neatkarīgais |border=1px solid #AAAAAA}}
Pundurnīlzirgs
Klasifikācija
Pundurnīlizrgam ir 2 pasugas:
Budisms
Budisma svētie raksti
Visai drīz pēc Budas nāves un kremācijas viņa mācekļi sapulcējās vienkopus uz apspriedi. Lielākās grūtības sagādāja tas, ka Budas mācībā nebija dogmu, konkrētas struktūras, kosmogonijas, priekšrakstu, tās pamatā bija tikai individuāls pārdzīvojums. Buda, atbilstoši saviem uzskatiem, nevēlējās būt līderis un nenosauca savu mantinieku, nevēlējās, lai cilvēki akli sekotu viņa sacītajam. Visas viņa runas bija brīvas improvizācijas, atbilstoši situācijai. Jau viņa dzīves laikā bija sanghas pirmā nopietnā šķelšanās, kad viņa brālēns Devadta centās ieviest dogmas un uzspiest stingru askēzi un veģetārismu sadzīvē. Tomēr apspriedē izdevās izveidot Budas mācības kanonisko versiju, kuru viņa mācekļi iemācījās no galvas, un vairāk nekā 400 gadu tā izplatījās mutvārdos.
Morāle
No otras puses, budisms ir visai elastīgs arī morāles jautājumos. Piemēram, ir virzieni, kas kategoriski ir pret nogalināšanu kā tādu, un šo nevardarbības principu attiecina uz visu faunu - dzīvniekiem, putniem, zivīm un kukaiņiem, - jo visas būtnes apveltītas ar garu un pārdzimšanas iespējām (tāpat kā cilvēkam esot visas iespējas pārdzimt dzīvniekā). Šī iemesla dēļ tiek sludināts stingrs veģetārisms. Citu budisma virzienu pārstāvji to uzskata par maldiem, par mākslīgi izdomātiem aizspriedumiem. Japāņu samuraji, kas lielāko tiesu bija kvēli budisti, bez mazākās šaubīšanās nogalināja ienaidnieku, nemaz neuzskatot, ka būtu rīkojušies amorāli: ja ienaidnieks tiek nogalināts bez dusmām, neienīstot, bez emocijām, tad viņš kritis par upuri karmas zobenam, nevis samuraja ļaunai rīcībai.
Ziemeļeiropas basketbola līga
Ziemeļeiropas Basketbola līga jeb NEBL (en) bija īslaicīga basketbola līga, ko 1998. gadā dibināja Šarūns Marčuļonis. Šī līga bija pirmais komerciālais projekts ar mērķi izveidot reģionālu līgu Eiropā un sākotnēji paredzēja labāko basketbola klubu dalību no piecām valstīm - Lietuvas, Latvijas, Igaunijas, Zviedrijas un Somijas. 1999. gadā notika pirmās sacensības ar astoņām komandām no minētajām valstīm.
Kopš 2002. gada labākie klubi kā CSKA Moscow, Žalgiris un Maccabi zaudēja interesi turnīrā par labu jaunorganizētajai un komerciāli daudz pievilcīgākajai Eirolīgai.
Kristietība
Kristietība radās mūsu ēras sākumā Jūdejā, Romas impērijā un izplatījās pa visu impēriju un arī ārpus tās. Kristietību var uzskatīt par vienu no galvenajiem Eiropas konsolidēšanas faktoriem pēc Romas impērijas sabrukuma. It īpaši par klasiskās valsts un tiesību saglabāšanas un atjaunošanas faktoru, kas kalpoja par visas vēlākās Eiropas civilizācijas idejisko un ētisko pamatu.
Ticības
Kristietība ir sadalījusies vairāk nekā 28 000 konfesijās vai grupās, tādēļ ir grūti izveidot pilnīgu sarakstu, kurā būtu iekļautas visas ticības, kas attiecas uz kristiešiem. Reliģijas centrā tomēr paliek ticība Jēzum Kristum kā vienai konkrētai personai, kuru Dievs sūtījis uz zemi, lai glābtu cilvēkus. Kristieši uzskata, ka Jēzum bija jācieš, jāmirst un jāceļas augšā no mirušajiem, lai izpirktu cilvēku grēkus un atgrieztu viņiem ticību Dievam. Kristiešu skatījums uz Jēzus jauno dzīvi pēc viņa nāves ir kā cerība, ka arī viņiem var tikt dota mūžīgā dzīve.
Jēzus un sākotnējie sekotāji
Pēc Jēzus nāves cilvēki, kuri sevi dēvēja par kristiešiem, turpināja praktizēt reliģiju tādā pašā veidā kā ebreji. Vienīgi kristieši visu uzmanību veltīja Jēzum, bet ebreji uzskatīja, ka viņu glābējs vēl nav ieradies. Vēlāk misionārs Svētais Pāvils deva lielu ieguldījumu kristietības atdalīšanās procesā no jūdaisma. Viņš arī izplatīja Jēzus vēstījumu neebreju un pagānu vidū.
Kristietības izplatīšanās
Lai izplatītu Jēzus mācības, daži no agrīnajiem kristiešiem sarakstīja tekstus par viņu. Mateja, Marka, Lūka un Jāņa evaņģēliji ir pamatteksti, kuri ir Jaunās Derības pamatā.
3. gadsimta beigās — 4. gadsimta sākumā radās pirmie klosteri. Par vienu no klosteru sistēmas pamatlicējiem tiek uzskatīts Nursijas Benedikts, kurš nodibināja arī pirmo mūku ordeni. Visa 4. gadsimta laikā baznīcas iekšienē notika divu galveno uzskatu sadursme — Trīsvienības atbalstītāji pret ariāņiem, tomēr pamazām vairākos ekumeniskajos koncilos (Nīkajas, Konstantinopoles u.c.) virsroku guva pirmie. Koncilos noformulēja arī citas ticības pamatnostādnes un priekšstatus. 380. gadā imperators Teodosijs I pasludināja kristietību par Romas valsts reliģiju, tomēr jau pēc viņa nāves impērija sadalījās Rietumromas un Austrumromas impērijās, kas radīja pamatu, lai baznīca abās valstīs arvien vairāk attālinātos viena no otras. Formāla baznīcas šķelšanās tomēr notika tikai 1054. gadā, kurā izveidojās Romas un Konstantinopoles baznīcas.
Mājas cūka
Cūkas pieradināšana
Arheoloģiskās liecības liecina, ka cūkas tika pieradinātas pirms 15 000—14 700 gadiem Tuvajos Austrumos Tigras baseinā. Tā laika iedzīvotāji cūkas ir turējuši un audzējuši tāpat, kā to dara mūsdienās Jaungvinejā. Kiprā ir atrasti mājas cūku kauli, kas vecāki par 13 400 gadiem. Šis atradums zinātniekus rosina izvirzīt hipotēzi, ka mājas cūkas ir bijušas ievestas no kontinenta. Ir daži senu mājas cūku kaulu atradumi arī Ķīnā, kas liecina par mājas cūku pieradināšanu Āzijā.
Migla
Migla ir sīku ūdens pilienu vai ledus kristālu uzkrāšanās atmosfēras zemākajos slāņos, padarot gaisu mazāk caurspīdīgu un apgrūtinot redzamību. Migla veidojas stabilās gaisa masās, kad nav novērojams vējš vai cita veida gaisa konvekcija un gaiss kļūst piesātināts vai tuvojas šim stāvoklim. Praktiski migla ir aerosols, bet meteoroloģijā to pieskaita hidrometeoriem. Pēc būtības migla ir ļoti zemi slāņmākoņi, kas saskārušies ar zemi.
F1 pilotu rekordu saraksts
Starti un piedalīšanās
Pilots tiek uzskatīts par piedalījušos tad, ja viņš ir piedalījies kaut vienā kvalifikācijas sesijā. Par startējušu viņu uzskata tad, ja viņš ir nobraucis kaut centimetru distances. Ja sacīkste ir tikusi pārtraukta un tad sākta no jauna, tad skaita tikai pēdējo startu.
Jaunākie uzvarētāji
(tiek pieminēta tikai katra pilota pirmā uzvara)
Strūves ģeodēziskais loks
Nozīme Pasaules industriālās vēstures mantojumā
Strūves ģeodēziskais loks ir triangulācijas uzmērīšanas ķēde, kas stiepjas aptuveni pa 26° meridiānu no Hammerfestas apkārtnes mūsdienu Ziemeļnorvēģijā 2820 km virzienā uz dienvidiem līdz Izmajilas pilsētas apkārtnei pie Melnās jūras. Meridiāna loka uzmērīšanas darbi tika veikti no 1816. gada līdz 1855. gadam Frīdriha Georga Vilhelma Strūves vadībā.
UNESCO Pasaules mantojumā iekļautie punkti
Ģeodēzisko uzmērījumu un astronomisko novērojumu punkts "Jēkabpils" N563005, E255124 atrodas Jēkabpilī, Strūves parkā. Parka kopējā platība 1,2 ha, un tam piegulošās ielas nosaukums ir Strūves iela, godinot izcilā ģeodēzista un astronoma Frīdriha Georga Vilhelma Strūves paveikto. Mūsdienās Strūves ģeodēziskā loka punkts "Jēkabpils" ir Latvijas Republikas horizontālā ģeodēziskā atbalsttīkla 1. klases triangulācijas punkts.
Edmunds Demiters
Edmunds Demiters (dzimis ) ir latviešu uzņēmējs, jurists un politiķis, bijis 11. Saeimas deputāts un Talsu novada domes deputāts. Pārstāvēja Reformu partiju, bijis arī tās priekšsēdētājs, šobrīd pārstāv partiju "Vienotība".
Balkānu kampaņa
Balkānu kampaņa ir kopējs nosaukums fašistiskās Itālijas un nacistiskās Vācijas kariem ar Albānijas karalisti, Grieķijas karalisti un Dienvidslāvijas karalisti Otrajā pasaules karā. Tā sākās ar Itālijas iebrukumu Albānijā 1939. gada aprīlī un beidzās ar vācu desanta uzvaru Krētā, 1941. gada 1. jūnijā.
Itāļu-albāņu karš
Nedz Grieķija nedz Dienvidslāvija nebija gatavas sniegt militāru atbalstu nelielajai albāņu armijai. Dienvidslāvi paziņoja, ka iejauksies tikai gadījumā, ja kauja izcelsies tās tiešā pierobežā. Arī albāņu sabiedrībā Zogu režīmam nebija pietiekama atbalsta. Daudzi nebija apmierināti ar viņa varu, bet ietekmīgos klanu vadoņus itāli jau sen bija paspējuši piekukuļot. Okupēto Albāniju Itālija pasludināja par karalisti personālūnijā ar Itālijas karalisti.
Ipiķu pagasts
Daba
Pagasta teritorija ietilpst Ziemeļvidzemes biosfēras rezervātā.
Sicīlija
Sicīlija ir lielākā sala Vidusjūrā un autonoms Itālijas reģions ar 25 708 km² lielu platību. 2015. gadā tajā dzīvoja apmēram 5 miljoni iedzīvotāju.
Ģeogrāfija
Sala jau vairāk nekā 2 tūkstošus gadu ir pazīstama ar tās lauksaimniecības produkciju, piemēram, apelsīniem, olīvām, olīveļļu, mandelēm, kā arī ar vīnogām un vīnu. Ennas un Kaltanisetas apgabali 19. gadsimtā kļuva par ievērojamu sēra ieguves reģionu, taču kopš 1950. gadiem tā nozīme ir mazinājusies.
Administratīvi Sicīlija iedalās 3 metropolēs (Katānija, Mesīna, Palermo) un 6 pašvaldību konsorcijos (Agridžento, Enna, Kaltaniseta, Raguza Sirakūzas un Trapāni).
Vētrasputnu dzimta
Izskats un īpašības
Kopumā ar dažiem izņēmumiem vētrasputnu dzimtas sugas ir neliela vai vidēja auguma putni. Lielākie ir lielie okeāna vētrasputni (Macronectes), no kuriem vislielākais ir dienvidu lielais vētrasputns (Macronectes giganteus), gandrīz sasniedzot albatrosa augumu. Tā ķermeņa garums ir 87 cm, spārnu plētums 180—210 cm. Mazākais ir feju vētrasputns (Pachyptila turtur), kura ķermeņa garums ir 23—28 cm, spārnu plētums 56—60 cm.
2010. gada Pasaules čempionāts hokejā — C grupa
Spēles
Pēc vietējā laika (UTC+1).
Apelsīns
Vēsture
Mūsdienās daudzi cilvēki pasaulē ēd apelsīnus vai dzer apelsīnu sulu katru dienu, jo apelsīni ir viens no labākajiem un lētākajiem C vitamīna avotiem. Cilvēku ķermenis, atšķirībā no daudziem citiem dzīvniekiem, neražo C vitamīnu, tāpēc cilvēku vajadzībām vitamīns C jālieto uzturā regulāri. (C vitamīns palīdz organismam augt, dziedēt brūces un cīnīties ar infekcijām.) Apelsīni ir arī ļoti labs šķiedrvielu avots, bet tie nesatur lielu daudzumu minerālvielu. Vislabāk apelsīnu ēst kopā ar banānu, jo tad cilvēks nodrošina sev visu nepieciešamo - gan vitamīnus, gan minerālvielas.
Monako valdnieku uzskaitījums
Šajā uzskaitījā apkopoti Monako valdnieki. Lielākā daļa no visiem valdniekiem pieder pie Grimaldi dinastijas.
Vētra
Vētra ir ļoti stiprs vējš, kura summārais ātrums 10 minūšu laikā parasti sasniedz vismaz 24 m/s, bet vēja ātrums brāzmās var sasniegt 50 un pat 100 m/s lielu ātrumu.
Brīvpiekļuves atmiņa
Brīvpiekļuves atmiņa jeb operatīvā atmiņa (en — RAM) ir datoru atmiņa, kurai centrālais procesors spēj piekļūt tieši, tas ir, izpildīt tur esošās programmas vai apstrādāt tur esošos datus. Procesors tieši spēj piekļūt tikai operatīvajai atmiņai un lasāmatmiņai, tāpēc pirms apstrādes vai izpildes citu veidu atmiņu saturs vispirms jāielādē operatīvajā atmiņā. Brīvpiekļuves atmiņai parasti raksturīga labāka ātrdarbība nekā diskiem, taču tās saturs pēc elektrības atslēgšanas izzūd.
Mūsdienu tehnoloģijās brīvpiekļuves atmiņa izpaužas kā integrālās ķēdes mikroshēmas ar MOS (metāla-oksīda-pusvadītāju) atmiņas šūnām. Operatīvā atmiņa parasti ir saistīta ar nestabiliem atmiņas veidiem (piemēram, dinamiskās brīvpiekļuves atmiņas (DRAM) moduļiem), kur saglabātā informācija tiek zaudēta, ja tiek pārtraukta strāvas padeve, lai gan ir izstrādāta arī negaistošā operatīvā atmiņa. Pastāv citi patstāvīgi atmiņu veidi, kas nodrošina brīvpiekļuves piekļuvi lasīšanas darbībām, bet tie vai nu neatļauj rakstīšanas operācijas, vai tiem ir cita veida ierobežojumi. Tie ietver lielāko daļu ROM tipu un zibatmiņas tipu, ko sauc par NOR-Flash.
Kā darbojas operatīvā atmiņa?
Savukārt cietais disks saglabā datus uz magnetizētās virsmas par to, kas izskatās pēc vinila ieraksta. Vai arī SSD saglabā datus atmiņas mikroshēmās, kas atšķirībā no operatīvās atmiņas nav gaistošas. Tie nav atkarīgi no pastāvīgas enerģijas un nezaudē datus, kad ir izslēgta strāva. Operatīvās atmiņas mikročipi ir apkopoti atmiņu moduļos. Tās tiek savienotas ar datora mātesplati.
Datora veiktspēja lielā mērā ir attiecināma uz tajā esošo atmiņas apjomu. Ja datoram nav ieteicamās atmiņas operētājsistēmas un tās programmu palaišanai, tā veiktspēja ir lēnāka. Jo vairāk atmiņas ir datoram, jo vairāk informācijas un programmatūras var ātri ielādēt un apstrādāt.
Cik daudz operatīvās atmiņas ir nepieciešams?
Nepieciešamais operatīvās atmiņas apjoms ir atkarīgs no tā, ko lietotājs dara. Piemēram, ja notiek video rediģēšana, ir ieteicams, lai sistēmai būtu vismaz 16 GB operatīvās atmiņas, lai gan ir vēlams vairāk. Fotoattēlu rediģēšanai, izmantojot Adobe Photoshop, iesaka sistēmai nodrošināt vismaz 3 GB operatīvās atmiņas, lai Photoshop CC varētu palaist Apple datorā. Taču, ja lietotājs vienlaikus strādā ar citām lietojumprogrammām, pat 8 GB operatīvās atmiņas var visu palēnināt.
Pērkons (mitoloģija)
Citu indoeiropiešu tautu mitoloģijā
Indiešiem Pardžanja no zibeņu pavēlnieka laika gaitā kļuvis par lietus devēju, savu zibeņu un pērkondārdu spēku atdodot Indram. Skandināvu panteonā Fiorgyn atkāpies otrā plānā un kļuva tikai par Odina sievas Frigas tēvu, savu zibeņu un pērkondārdu spēku atdodot Toram. Slāviem Peruns saglabāja savas funkcijas, taču laika gaitā dievību hierarhijā atkāpās no priekšplāna otrajā plānā, par dominējošo dievību kļūstot saules dievībai Dažbogam. Lietuviešu mitoloģijā, kā liecina vēsturnieks Matejs Pretorijs, Perkūns līdz pat 17. gadsimtam bija viena no centrālajām pagānisma dievībām.
Pedja (stacija)
Pedja (et) ir stacija Tapas—Tartu dzelzceļa līnijā Igaunijā, Jegevas apriņķa Jegevas pagastā un atrodas 55,3 km attālumā no Tapas, 57,2 km attālumā no Tartu un 132,9 km attālumā no Tallinas. Pedjā pietur Tapas (Tallinas) un Tartu (Koidulas un Valgas) virzienā kursējošie dīzeļvilcieni, izņemot Tallinas-Tartu ekspresvilcienu.
2009.—2010. gada ULEB Eirokausa sezona
Top 16
Top 16 turnīrs notika laika posmā no 27. janvāra līdz 11. martam. Top 16 turnīra kārtai kvalificējās katras regulārās sezonas grupas pirmās četras vietas ieņūmušās komandas. Grupu izloze notika 18. janvārī 13:00 (CET) Barselonā, Spānijā.
Patriss Lumumba
Arests un nāve
1. decembrī Mobutu kareivji Lumumbu arestēja. Mobutu pasludināja, ka viņš tiks tiesāts par aicinājumiem armijai dumpoties, kā arī citiem noziegumiem. ANO Ģenerālsekretārs Dāgs Hammarskjolds aicināja Kasavubu nodrošināt Lumumbam visas likumā paredzētās tiesības. Lumumba lūdza palīdzību vietējiem ANO spēkiem, kuri viņam atteica palīdzību, pamatojoties uz to, ka viņš bija aizbēdzis no viņu apsardzības Leopoldvilā. Kad Mobutu kareivji viņu nogādāja atpakaļ Leopoldvilā, Lumumba izskatījās piekauts. Visas šaubas izgaisa pie Mobutu villas, kad kareivji Lumumbu piekāva televīzijas žurnālistu priekšā.
Beļģu ietekmē tika pieņemts lēmums Lumumbu nogādāt Katangā, kur 17. janvāra vakarā pašpasludinātās valsts prezidenta Čombes un beļģu kareivju klātbūtnē Lumumba tika nošauts. Trīs nedēļas vēlāk Katangas radio publiski paziņoja par Lumumbas nāvi. Pēc Lumumbas nāves Eiropā pret Beļģiju notika vairākas protesta demonstrācijas.
App Store
Itunes Store
Metilēnhlorīds
Izmantošana
Metilēnhlorīdu plaši lieto kā šķīdinātāju, jo tas ir relatīvi maztoksisks salīdzinājumā ar citiem hlorētajiem ogļūdeņražiem.
Purvmalas pagasts
Vēsture
Pagasta teritorija ietilpa Pleskavas guberņas Ostrovas apriņķa Tolkovas pagastā, daļā, ko saskaņā ar Latvijas—Krievijas miera līgumu 1920. gadā iekļāva Latvijas Republikā.
Gambijas valsts vadītāju uzskaitījums
Flag of The Gambia.svg Gambijas Otrā Republika (1996 — 2015) Coat of arms of The Gambia.svg
{{legend| green | Patriotiskā pārorientēšanas un izveides alianse |border=1px solid #AAAAAA}}
Romas pāvests
Pāvests (grc (pappas) — 'tēvs') ir Romas Katoļu baznīcas augstākais virspriesteris (la), Romas pilsētas bīskaps, Svētā Krēsla monarhs un suverēns, Vatikāna valsts vadītājs.
Plātņvaļi
Plātņvaļi no zobvaļiem atšķiras ar to, ka tiem zobu vietā ir keratīna plāksnītes, kas kā bārkstis karājas no augšžokļa. Šīs plāksnītes sauc par vaļu bārdu. Barojoties plātņvaļi sakampj lielu malku jūras ūdens kopā ar sīkām zivtiņām vai planktonu, vai vēžveidīgajiem, tad ūdeni izfiltrējot caur plāksnītēm laiž atpakaļ jūrā, bet medījums paliek iesprostots mutē. Visiem aizvēsturiskajiem vaļveidīgajiem ir zobi, plātņvaļus ieskaitot, to pierāda fosiliju atradumi. Mūsdienu plātņvaļiem zobi ir tikai embrija vienā no attīstības fāzēm.
Iezīmēšanas valoda
Kas iezīmēšanas valoda nav
Iezīmēšanas valoda definē dokumentu, un šie dokumenti vienkārši eksistē, tie neko nedara.
Prabhu Deva
Beni Lava
Atazīstamību Rietumos Prabhu Deva ieguva līdz ar videoklipu "Beni Lava", kas tika pubicēts portālā "YouTube". Tā bija Prabhu Devas dziesma "Kalluri Vaanil" no tamilu filmas "Pennin Manathai Thottu" ar pievienotiem subtitriem, kuros "pēc dzirdes" kā joks tamilu vārdu skaņas tika atveidotas angļu valodā. Tādējādi skaņa "-dha nilaavo" kļuva par "Beni Lava".
Vasiļs Kirijenka
Vasiļs Kirijenka (dzimis Rečicā) ir bijušais Baltkrievijas šosejas riteņbraucējs.
Bromoforms
Īpašības
Gaisā, gaismas iedarbībā, bromoforms sadalās.
Latvijas Jūras spēki
Latvijas Republikas Jūras spēki
Kopš 1992. gada 20. maija panākta regulāra valsts jūras robežas kontrole, ko iesākumā veica trīs kuģi. Turpmākajos gados to skaits pakāpeniski palielinās. 1995. gada 11. aprīlī svinīgos apstākļos Jūras spēki atguva brīnumainā kārtā saglabājušos Pirmās Republikas Kara flotes karogu.
Latvijas futbola izlase 2002. gada Pasaules kausa kvalifikācijā
Latvija - Beļģija
Skonto stadions, Rīga; skatītāji: 9 000; tiesnesis - Īrvins (Ziemeļīrija)
Latvija - Sanmarīno
2001. gada 25. aprīlis
Alpu kovārnis
Uzvedība un barība
Alpu kovārnis ir veikls, ātrs lidotājs, tam ir izcilas manevrēšanas spējas, un tas spēj izpildīt dažādus akrobātiskus trikus. Vasaras laikā tas barojas galvenokārt ar bezmugurkaulniekiem, kurus atrod, pārmeklējot augstkalnu pļavas. Iecienītas ir dažādas vaboles, gliemeži, sienāži, tauriņi un kukaiņu kāpuri. Rudenī, ziemā un agri pavasarī galvenā barība ir augļi, ogas un sēklas. Alpu kovārnim patīk dienvidu karkasa (Celtis australis) un smiltsērķšku (Hippophae) ogas, mežrozīšu augļi, āboli, vīnogas un bumbieri. Ir novērots, ka Alpu kovārnis mielojas ar holandiešu krokusu (Crocus vernus albiflorus) ziediem. Tas salīdzinoši reti barojas ar cilvēku barības atkritumiem pat ziemas mēnešos. Atkritumu izgāztuvēs visbiežāk tiek novēroti jaunie putni.
Ligzdošana
Alpu kovārņa galvenie ienaidnieki ir lielais piekūns (Falco peregrinus), klinšu ērglis (Aquila chrysaetos) un ūpis (Bubo bubo), toties krauklis (Corvus corax) ir galvenais mazo putnēnu mednieks. Reizēm ir novērots, ka Alpu kovārnis dzenā rudo lapsu.
Dievturība
Vēsture
Jau 1934. gada 1. decembrī latvju dievturu sadraudzes izdevuma „Labietis” 5. numura rakstā „Dievtuŗu baznīca” Viktors Eglītis minēja vajadzību dievturiem celt savu baznīcu, kam draudze jau sāka vākt līdzekļus, jo tā laika telpas Amatu biedrības zālē kļuva par šauru. Pirmo dievturu svētnīcu — Lokstenes dievturu svētnīcu — 2016. gada rudenī Aizkraukles novada „Liepsalās”, netālu no kafejnīcas un veikala „Liepkalni” uz salas Daugavā uzcēla „Liepkalnu” maiznīcas īpašnieks un uzņēmējs Dagnis Čākurs. Tās arhitekts ir Ainārs Markvarts un svētnīca celta senlatviešu rijas veidolā.
Aleksandrs Kalējs
Biogrāfija
1919. gada 31. maijā brīvprātīgi iestājās Ziemeļlatvijas brigādē. Ieskaitīts dienestā kā kapteinis. Jūnijā kļuva par rezerves bataljona (jūlijā nosaukums mainīts uz 4. Siguldas kājnieku pulku, bet augustā uz 6. Rīgas kājnieku pulku) rotas komandieris, bet no jūlija bataljona komandiera palīgs, bet vēlāk jau pulka komandiera palīgs. Par sekmēm Bermontiādes ielu cīņās Torņakalnā vēlāk apbalvots ar Lāčplēša Kara ordeni. No 1920. gada sākuma līdz martam bija Armijas virspavēlnieka štāba Operatīvās daļas (nodaļas) priekšnieks, paaugstināts par pulkvedi-leitnantu. Pēc tam kļuva par 13. Tukuma kājnieku pulka komandieri.
1932. gadā bija Latvijas delegācijas vadītājs bruņošanās ierobežošanas konferencē Ženēvā. Vairākkārt apmeklējis Igauniju un Somiju kā Latvijas militārais pārstāvis. Apbalvots ar Triju zvaigžņu ordeni (II šķiras), Aizsargu Nopelnu krustu, Zviedrijas Šķēpa ordeni (I šķiras), Polijas “Polonia Restituta” ordeni (II šķira), Somijas Baltās Rozes ordeni (I šķira), Francijas Goda leģiona komandiera krustu, Čehoslovākijas Baltās Lauvas ordeņi (II šķira) Zviedrijas šķēpa ordeņa lielkrustu, Beļģijas kara krustu un daudzām citām goda zīmēm.
Latvijas Gaisa spēki
Mūsdienās
=== Latvijas Gaisa spēku struktūra === Latvijas gaisa spēki sastāv no Gaisa spēku štāba, Pretgaisa aizsardzības diviziona, Gaisa telpas novērošanas eskadriļas, Aviācijas eskadriļas, Sakaru un lidojumu nodrošinājuma eskadriļas, un Mācību centra.
VEF
Vēsture
Par VEF pirmsākumu tiek uzskatīts 1919. gada aprīlis, kad Rīgas vecās pasta ēkas (tag. Radio ielā) pagrabstāvā tika ierīkotas Pasta un telegrāfa departamenta darbnīcas, kas veica sakaru aparatūras remontu. 1922. gadā tur sāka izgatavot telefona aparātus, bet vēl pēc diviem gadiem - kristāldetektora radiouztvērējus. 1924. gadā darbnīcas tika pārceltas uz Slokas ielu 16, bet 1928. gadā "Pasta telegrāfa virsvaldes galvenā darbnīca" - uz tukšajiem bijušā "Uniona" korpusiem.
1932. gadā uzņēmumu pārdēvēja par Valsts elektrotehnisko fabriku (VEF). Tolaik VEF ražoja visu, kam varēja rast noietu - remontēja sakaru aparatūru, izgatavoja telefona centrāles un elektriskās spuldzes, fotoaparātus un gludekļus, radioaparātus un kabatas lukturīšus, telefona aparātus un fotopapīru, elektroarmatūru, darbgaldus un pat ap 20 sporta lidmašīnas. Tika arī samontētas 6 automašīnas.
Rūpnīcas ēkas
Rūpnīcas pamatkorpusi atradās Brīvības gatvē 214 Rīgā, tie aizņēma veselu kvartālu. Lielākā daļa rūpnīcas korpusu uzcelta 19. gadsimta beigās un 20. gadsimta sākumā. Līdz Pirmajam pasaules karam šeit atradās elektromehāniskā rūpnīca "Unions". Galvenā ēka celta 1899. gadā pēc arhitekta Heinriha Šēla projekta, to rotā Augusta Folca veidotā Zeva - zibeņmeša skulptūra.
Burosa
Burosa ir pilsēta Zviedrijā. Burosa ir 14. lielākā pilsēta Zviedrijā ar 66 273 iedzīvotājiem. Pilsēta jau no senatnes ir pazīstama ar savu tekstila nozari. Tādēļ pilsētai arī ir dota iesauka Textilstaden jeb Tekstila pilsēta.
Rietumu goferi
Izskats un īpatnības
Goferam abās mutes pusēs ir īpaši vaigu maisi, kuriem matojums aug arī iekšpusē. Lai maisus iztīrītu, gofers spēj apgriezt iekšpusi uz ārpusi. Tajos viņš ar priekšķepām ieliek barību, kuru pēc tam aiznes uz pazemes alu. Kažoka krāsa var būt dažāda, sākot ar dzeltenīgu toni un beidzot ar pelēku un melnu.
Vide un uzvedība
Rietumu goferi kā visi goferi ir zem zemes dzīvojoši grauzēji, kuri vislabprātāk uzturas vietās ar auglīgu un mitru augsni, tādēļ tie bieži ir cilvēka apsaimniekoti tīrumi. Šādā augsnē dzīvnieks ar minimālām grūtībām var izrakt savus sarežģītos pazemes labirintus. Goferi ir sastopami arī tuksnešainās teritorijās un kalnainu apvidu pļavās. Lai arī alu rakšanā rietumu goferi daudz intensīvāk izmanto priekšzobus nekā pārējās goferu sugas, tomēr alas galvenokārt tiek raktas ar priekšķepām.
Barība
Rietumu goferi patērē milzīgu daudzumu barības, salīdzinot ar to mazo augumu. To skaidro ar faktu, ka goferi patērē daudz enerģijas, rokot un stumjot zemes. Zinātnieki aprēķinājuši, ka dzīvojot zem zemes, dzīvnieks patērē 360—4000 reizes vairāk enerģijas nekā dzīvojot virs zemes.
Aivars Lembergs
Kriminālprocesi
Cita kriminālprocesa ietvaros tika izskatīts "Lemberga stipendiātu saraksts", kurā apkopotas politiskās partijas un politiķi, kurus A. Lembergs vairāku gadu gaitā finansēja, izmantojot noteiktu politisko mērķu sasniegšanai. Saraksta esamības faktu 2009. gada decembrī apstiprināja ģenerālprokurors Jānis Maizītis. 2010. gada 29. septembrī portāls pietiek.com publicēja dokumentus, kuri esot stipendiātu saraksti, kas iegūti kratīšanas laikā no grāmatvedes Gitas Grasmanes datora. Saistībā ar nelikumīgām darbībām A. Lembergam jau kopš 2007. gada ar ģenerālprokurora un tiesas lēmumu ir liegts pildīt Ventspils pilsētas domes priekšsēdētāja amata pienākumus.
No 2007. gada Latvijas Ģenerālprokuratūra ar Jāni Maizīti priekšgalā piešķīra pilnvaras „pārvaldīt un sargāt” Aivara Lemberga mantu Šveices advokātam Rudolfam Meroni. Savu pilnvarojumu R. Meroni izmantoja, lai pārņemtu kontroli Ventspils uzņēmumos, arī AS "Ventbunkers" un AS "Latvijas naftas tranzīts". Tikai 2013. gada 29. aprīlī Lielbritānijas tiesa atņēma R. Meroni tiesības "pārvaldīt un sargāt" A. Lemberga daļas Ventspils uzņēmumā AS "Ventbunkers", šīs tiesības nododot auditorkompānijai KPMG. Sarēķināts, ka R. Meroni tikai no AS "Ventbunkers" un AS "Latvijas Naftas tranzīts" kontiem "glabāšanā paņēmis" 76,4 miljonus latu.
2021. gada 22. februārī pirmās instances tiesa A. Lembergam piesprieda 5 gadu cietumsodu, mantas konfiskāciju un 20 000 eiro naudas sodu, vainīgo apcietinot tiesas zālē. Tiesa atcēla A. Lembergam iepriekš piemēroto aizliegumu pildīt Ventspils pilsētas domes priekšsēdētāja pienākumus, tāpēc, arī atrodoties ieslodzījumā Rīgas Centrālcietumā, kopš 22. februāra A. Lembergam, pēc Ventspils pilsētas domes uzskatiem, atkal bija pienākums veikt likumā “Par pašvaldībām” noteiktos domes priekšsēdētāja pienākumus, tādēļ partijas "Latvijai un Ventspilij" pārstāvji esot bijuši gatavi sagādāt nepieciešamo datortehniku, neskatoties uz to, ka likums liedz slēgtajos cietumos esošajiem cilvēkiem glabāt un izmantot datortehniku. Tādējādi, arī esot apcietinājumā, A.Lembergs par 2021. gadā veikto darbu Ventspils valstspilsētas domē saņēma atalgojumu — ap 20 700 eiro.
Sankcijas
2019. gada 9. decembrī tika ziņots, ka ASV Valsts kases finanšu kontroles birojs (OFAC) iekļāvis A. Lembergu globālajā Magņitska sankciju sarakstā, nosakot sankcijas pret A. Lembergu, viņa ģimeni un viņa kontrolē esošo Ventspils Brīvostas pārvaldi, kā arī trīs biedrībām — Ventspils Attīstības aģentūru, Biznesa attīstības asociāciju un Latvijas Tranzīta biznesa asociāciju. Saskaņā ar noteiktajām sankcijām tika bloķēti visi A. Lemberga un šo četru struktūru īpašumi. Latvijas valdība 10. decembrī nolēma valsts pārvaldībā pārņemt Rīgas un Ventspils ostas.
Volfgangs Amadejs Mocarts
1777. — 1778. gads: brauciens uz Parīzi
Mocarts devās vēl vienā ceļojumā meklēt jaunu darba vietu. Šoreiz viņš devās kopā ar māti Annu Mariju. Viņš apmeklēja Minheni, Manheimu un Parīzi. Manheimā viņš iepazinās ar Manheimas orķestra dalībniekiem. Tas tajā laikā bija labākais orķestris Eiropā. Viņš arī iemīlējās Aloizijā Vēberē (Aloysia Weber), vienā no muzikālas ģimenes četrām meitām. Pēc tam Mocarts devās uz Parīzi un mēģināja veidot karjeru tur, bet tas bija neveiksmīgi (Versaļā viņš saņēma darba piedāvājumu kļūt par ērģelnieku, bet tas bija darbs, ko viņš nevēlējās darīt). Mocarts dzīvoja pieticīgā viesnīcas numurā, pelnīdams līdzekļus, par grašiem pasniedzot mūzikas stundas. Parīzes brauciena laikā Mocarts radīja piecas izcilas klavesīna sonātes. Vizīte uz Parīzi bija sevišķi nelaimīga, tāpēc ka Mocarta māte saslima un nomira. Atpakaļceļā uz Zalcburgu Mocarts devās caur Minheni, kur Aloizija bija kļuvusi par operdziedātāju. Viņai vairs nebija intereses par Mocartu.